open-index/open-wikipedia-markdown huggingface dataset:
Տատյանա Հակոբյան

**Տատյանա Իվանի Հակոբյան** (), խորհրդային հայ դերասանուհի, ռեժիսոր և նկարիչ։ ՀԽՍՀ վաստակավոր արտիստ։

## Կենսագրություն
Տատյանա Հակոբյանը ծնվել է 1929 թվականի փետրվարի 7-ին Հունաստանի Սալոնիկ քաղաքում։

Միջնակարգ կրթությունն ստացել է Սալոնիկում։ 1946 թվականին հայրենադարձվել է Խորհրդային Հայաստան։

1952 թվականին ավարտել է Երևանի թատերական ինստիտուտը և նույն թվականին ընդունվել է Երևանի Գ․ Սունդուկյանի անվան դրամատիկական ակադեմիական թատրոն։ 1981 թվականին արտագաղթել է Միացյալ Նահանգներ, որտեղ շարունակել է աշխատել որպես դերասանուհի և ռեժիսոր։

Ցուցահանդեսներ է ունեցել ԱՄՆ-ում, Հայաստանում և Հունաստանում։

## Ֆիլմագրություն

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ նկարիչներ
Կատեգորիա:Հայ ռեժիսորներ
Ասյա Ալեքսանյան

**Ասյա Ալեքսանյան** (), խորհրդային հայ դերասանուհի։ Հայաստանի վաստակավոր արտիստ (2011)։

## Կենսագրություն
Ասյա Ալեքսանյանը ծնվել է 1945 թվականի նոյեմբերի 27-ին Մայկոպ քաղաքում։

1973 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը (դասախոս՝ Վ. Աճեմյան)։

Աշխատել է Վանաձորի Հ․ Աբելյանի անվան դրամատիկական թատրոնում։ 1999 թվականից՝ Սունդուկյանի անվան ակադեմիական դրամատիկական թատրոնի դերասանուհի։

## Ֆիլմագրություն

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ կինոդերասաններ
Google Images

**Google Images (կա՛մ Google Images Search, կա՛մ Google Պատկերներ),** համացանցում պատկերների որոնման համար նախատեսված Գուգլի հատուկ ծառայություն։ Googlebot-Imag-ը պատկերների ինդեքսացման համար կայքերը սքանավորող որոնողական ռոբոտ է, որը իրականացնում է տարբեր ֆորմատների պատկերների որոնում (JPEG, GIF, PNG, BMP, SVG, WebP, ICO)։

Նման ծառայություններ ունեն նաև այլ որոնողական համակարգեր՝ Google մրցակիցներ (Յանդեքս, Yahoo!, Բինգ, Baidu)։

## Պատմություն

Ծառայությունը բացվել է 2001 թվականի հուլիսին։ Այն ժամանակ որոնողական ռոբոտը ինդեքսացրել է 250 միլիոն պատկեր։ 2004 թվականի փետրվարին ռոբոտը ինդեքսացրել է 880 միլիոն պատկեր, 2015 թվականի փետրվարին՝ 1.1 միլիարդ պատկեր։

2009 թվականի հուլիսի 31-ին Google Images-ում ավելացվել է նման պատկերների որոնման հնարավորություն։

2010 թվականի հուլիսի 20-ին թարմացվել է սպառողական ինտերֆեյսը։ Նոր ինտերֆեյսը մեկ էջի վրա ցուցադրում է մեծ պատկերներով և առանց մետատվյալների (մկնիկի ցուցիչը պատկերի վրա պահելու դեպքում այն կմեծանա, իսկ սեղմման դեպքում կբացվի նոր պատուհանում) 1000 պատկեր։

Googlebot-ը 10 միլիարդ պատկեր ինդեքսացնելով նոր ռեկորդ է գրանցել։

Նույն տարվա մեջ Google-ը թողարկել է Google Goggles-ը՝ Անդրոիդ օպերացիոն համակարգի բազայի հիման վրա ստեղծված և պատկերների վիզուալ որոնման և ճանաչման համար նախատեսված բջջային հավելված։

2011 թվականի հունիսին ներմուծման դաշտում հայտնվում էր տեսախցիկի պատկերակ։ Պատկերակը սեղմելու դեպքում կբացվի ներմուժման դաշտ, որտեղ հնարավոր կլինի նշել պատկերի հասցեն կամ բեռնել այն սեփական համակարգչից։

## Առանձնահատկություններ

Օգտատերերին ներկայացված են որոնման գործիքներ և ընդլայված որոնում՝ ֆիլտրների լայն սպեկտր, որոնց օգնությամբ կարելի է ճշտել որոնողական հարցումը (ըստ չափսի, գույնի, տիպի, պատկերների ձևի, ժամանակի, ֆայլերի ֆորմատների և այլ)։

Պատկերների որոնումը կարելի է իրականացնել երեք միջոցով՝ տեքստային հարցում, ձայնային որոնում և որոնում ըստ պատկերի։

Տեքստային հարցման դեպքում որոնման դաշտում ներմուծվում են բանալիավոր բառերը։ Բացի այդ՝ տեքստի ներմուծման ընթացքում որնողական համակարգը ավտոմատ ցուցադրում է հայտնի հարցումների արդյունքները, որոնք սկսվում են օգտատիրոջ կողմից ներմուծված տառերով։

Ձայնային որոնման դեպքում անհրաժեշտ է սեղմել որոնման դաշում կամ սմարթֆոնի կամ պլանշետի վիրտուալ ստեղնաշարի համապատասխան կոճակին և կատարել ձայնային հարցումը։

Ըստ նկարի որոնումը կարելի է իրականացնել չորս միջոցով՝
* Համացանցից գտած կամ համակարգչում գտնվող նկարը տեղափոխել որոնման դաշտը։
* Ի սկզբանե սեղմել տեսախցիկի պատկերով պատկերակին, հետո՝ «Բեռնել ֆայլ» հղումին և ընտրել պատկերը, ըստ որի պետք է իրականացվի որոնումը։
* Մկնիկի աջ կոճակով սեղմել պատկերի վրա և պատճենել իր URL-ը։ images.google.com կայքում սեղմել տեսախցիկի պատկերով պատկերակը և ընտրել «Նշել հղումը» հղումը։
* Տեղադրել Google Chrome կամ Mozilla Firefox դիտարկիչների ընդլայնումը, ինչից հետո մկնիկի աջ կոճակով սեղմել Համացանցում գտնված պատկերի վրա։

## Ծանոթագրություններ

## Արտաքին հղումներ
* Նախագծի պաշտոնական վեբ կայք

Կատեգորիա:2001 հիմնադրումներ ԱՄՆ-ում
Կատեգորիա:2001 ծրագրային ապահովում
Ալժիրում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Ալժիրի օբյեկտները թվով 7-ն են, որը կազմում է ընդհանուր թվի 0,7 %-ը (1073՝ 2017 թվականի դրությամբ)։ 6 օբյեկտներ ընդգրկված են մշակութային չափանիշներով, իսկ 1-ը՝ բնական չափանիշներով։

Բացի դրանից 2010 թվականի դրությամբ ևս 6 օբյեկտ ներկայացված է թեկնածու ցանկում, այդ թվում՝ 5-ը՝ մշակութային, իսկ 1-ը՝ խառը չափանիշներով։

Ալժիրը վավերացրել է Համաշխարհային ժառանգության պաշտպանության կոնվենցիան 1974 թվականի հունիսի 24-ին։ Առաջին օբյեկտը, որը գտնվում է Ալժիրի տարածքում, ընդգրկվել են ցանկում 1980 թվականին, Համաշխարհային ժառանգության հանձնաժողովի 4-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։



### Օբյեկտների աշխարհագրական դասավորվածություն



## Նախնական ցանկ
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Ալժիրի կառավարության կողմից առաջարկվել են որպես թեկնածուներ Համաշխարհային ժառանգության ցանկում ընդգրկվելու համար։

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* Algeria — UNESCO World Heritage Centre 

Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Խուրեն Արծրունի

**Խուրեն Արծրունի** նաև **Խոսրան Արծրունի**, **Խուրան Արծրունի**, (ծննդյան և մահվան թվականներն անհայտ, 1-ին դար), Արծրունյաց իշխան, Օսրոյենեի Աբգար Ե թագավորի զորավարներից, Աշոտ Արծրունու հայրը, Բյուրատ Բագրատունու քրոջ՝ Սանոտի ամուսինը, Արծրունիների նախարարական տոհմից։

## Կենսագրություն
Օսրոյենեի Աբգար Ե թագավորը դաշնակցելով Պատրիացիների Արետ թագավորի հետ, Խուրեն Արծրունուն մի օգնական գնդով օգնության է ուղարկում Արետին, որպեսզի կռվի Հերովդեսի դեմ։

Խուրեն Արծրունու կինը և Բյուրատ Բագրատունու քույրը` Սանոտը, որը Աբգար թագավորի քրոջ՝ Ավդեի որդու՝ Սանատրուկի դայակն էր, ձմռանը դեպի Հայաստան ճանապարհորդելիս բքարգել է լինում Կորդվաց լեռներում։ Ըստ Մովսես Խորենացու նրանց որոնող մարդկանց հետ եղել է սպիտակ շուն, որն էլ, պատահել է երեխային և դայակին։ Այս պատճառով էլ Ավդեի որդին կոչվել է Սանատրուկ, անունը դայակից ստանալով, իբրև թե Սանոտի տված։

Ղևոնդ Ալիշանի ծանոթագրությամբ գրված Լաբուբնա ասորի մատենագրի «Թուղթ Աբգարու…» (թրգմ. անգլերենից 1868) աշխատությունում Ղևոնդ Ալիշանը նշում է, որ Խուրենը նույն Խոսրան ասորին է, որին Մովսես Խորենացին է կեղծելով հայացրել, իսկ կեղծիքը ավելի է խորացրել Թովմա Արծրունին, որի պատմածով Խուրենը (Խուրան) մկրտվել է Թադեոս առաքյալից, Սանատրուկի ժամանակ գնացել է Տիբերիոս կայսեր մոտ, պատերազմել է իսպանացիների դեմ, «քաջության պսակ է ստացել», ապա գնացել Երուսաղեմ՝ Հեղինե թագուհու մոտ, նրա դրամով Եգիպտոսում ցորեն է գնել սովյալներին բաշխելու համար և մահացել Երուսաղեմում։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 2, Ցուցակ 1, Էջ 529
* «Հայոց Պատմություն», Մովսես Խորենացի, 1961, Երևան, Բ. Իթ (էջ 182) (Խոսրան, ձեռագրերում կան՝ Խոսրոն, Խոսրով), Լզ (Էջ 193) (Խոսրեն)
* «Պատմություն», Մխիթար Անեցի, 1879, Ս. Պետերբուրգ, ի. (էջ 29) (Խոսրոն)
* «Թուղթ Աբգարու…», Լաբուբնա ասորի մատենագիր (թրգմ. անգլերենից 1868), ծնթ. Ղևոնդ Ալիշանի, ծանոթ. 1, էջ 19
* «Պատմություն Արծրունյաց Տան», Թովմա Արծրունի, 1985, Երևան, Ա. զ, է, ը (Խուրան - Ա. զ, է, Խուրեն - Ա. զ, է, ը )

Կատեգորիա:Արծրունիներ
Կատեգորիա:Օսրոյենե
Կատեգորիա:Հայ իշխաններ
Յոթնագույն ծաղիկը (հեքիաթ)

«**Յոթնագույն ծաղիկը**» (), հեքիաթ` գրված 1940 թվականին, հեղինակը Վալենտին Կատաևն է։ Նվիրված է գրող Բորիս Լևին։ Առաջին անգամ հրապարակվել է «Գրական թերթ»-ում (1940 թ., փետրվարի 10-ին) և «Մուրզիլկա» ամսագրում (1940 թ., համար 2), հետագայում մի քանի անգամ վերահրատարակվել է մանկական քրեստոմատիայում։ Ստեղծագործությունը «Յոթնագույն ծաղիկը» (1948 թ.) և «Վերջին թերթիկը» (1977 թ.) մուլտիպլիկացիոն ֆիլմերի և նույնանուն կարճամետրաժ ֆիլմի գրական հիմքն է։

## Սյուժե
Հեքիաթի գլխավոր հերոսուհին` Ժենյան, անսպասելի ստանում է կախարդական ծաղիկը, որը կարողանում էր կատարել ցանկություններ։ Դրա համար պետք էր պոկել մի ինչ-որ թերթիկ և ասել կախարդական բառերը։
Թռի՛ր, թռի՛ր թերթիկ,
Արևմուտքի և արևելքի միջով,
Հյուսիսի և հարավի միջով,
Վերադարձիր` անելով մեկ շրջան։
Հենց դիպչես դու գետնին,
Իմ ցանկությունը կատարիր։
Ժենյան հնարավորություն ուներ յոթ անգամ տնօրինել ծաղկի կախարդական հնարավորությունները, սկզբում նա օգտագործում է դրա կախարդական ուժը ոչ
ռացիոնալ։ Նա ցանկանում է, որպեսզի ծաղիկը հետ վերադարձնի իր բլիթները, որը գողացել էր վատ շունը, իսկ հետո` կպցնի մայրիկի սիրելի ծաղկամանը, իրեն տեղափոխի հյուսիսային բևեռ և հետ վերադարձնի նրան բակ։ Նախանձելով մնացած աղջիկներին` նա հրամայում է, որպեսզի ինքն ունենա աշխարհի բոլոր խաղալիքները, իսկ հետո` այդ խաղալիքները վերադառնան խանութները։

Այդ ժամանակ նա տեսնում է, որ իր մոտ մնացել է մեկ վերջին թերթիկը։ Նա որոշում է չշտապել։ Հերոսուհին մտորում էր, թե ինչն է ավելի նախընտրելի` 2 կիլոգրամ շոկոլադե կոնֆետները, թե՞ եռանիվ հեծանիվը, իսկ միգուցե` կինոյի և կրկեսի տոմսե՞ր. բոլոր մտորումները վերջանում են, երբ նա հանդիպում է դարպասների մոտ նստած Վիտյա անունով տղային։ Աղջիկն առաջարկում է իր հետ բռնոցի խաղալ. սակայն տղան բացատրում է, որ դա անհնարին է, քանի որ նա կաղ է։ Շնորհիվ կախարդական ծաղկի` աղջիկն ազատում է Վիտյային այդ ցավից և ձեռք բերում իր համար ընկեր` խաղերի համար։

## Մշակումներ
1948 թվականին թողարկվում է «Յոթնագույն ծաղիկը» հեքիաթի մուլտիպլիկացիոն տարբերակը (ռեժիսորը Միխայիլ Ցեխանովսկին էր, հեղինակը` Վալենտին Կատաևը)։ Անիմացիոն մուլտֆիլմի հեղինակները պայմանականորեն բաժանել են հեքիաթի սյուժեն երկու պայմանական մասերի` հեքիաթայինի և իրականի։ Նվեր բաժանող տատիկը, ով Ժենյային տվել էր կախարդական ծաղիկը, հիշեցնում է ֆոլկլորի հերոսուհուն, ով կարողանում էր մտքեր գուշակել և օգնել բարդ իրավիճակներում։ 1949 թվականին ֆիլմը ստացել է առաջին մրցանակը` հաղթելով միջազգային կինոփառատոնը Մարիանսկիե-Լեզնեում։ Սցենարիստն է Վալենտին Կատաևը։ Նկարների հետ աշխատել են Բորիս Բուշմելևը և Գառնիկ Արազյանը, ֆիլմի երաժշտությունը գրել է Եվգենի Կռիլատովը։

1977 թվականին «Յոթնագույն ծաղիկը» հեքիաթի մոտիվներով թողարկվել է մեկ այլ մուլտֆիլմ` «Վերջին թերթիկը» վերնագրով, որի ռեժիսորը Ռոման Կաչանովն էր։ Հետազոտությունները ցույց են տվել որ ֆոլկլորային թեմայի ներկայությունը Կաչանովի աշխատանքներում հասցված է նվազագույնի, գործողությունների մեծ մասը տեղի է ունենում իրական աշխարհում։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Հեքիաթներ
小苹果

**小苹果** (), երգ Վան Թայլիից և Սյաո Յանից կազմված Chopstick Brothers դուետի կատարմամբ։ Լույս է տեսել որպես պրոմո *Old Boys: The Way of the Dragon* () ֆիլմի համար և շատ արագ ճանաչված է դարձել չինական համացանցում, դարռանլով համացանցային մեմ։

Հարավկորեական T-ara խումբը (Chopstick Brothers-ի մասնակցությամբ) ձայնագրել է երգի սեփական տարբերակը՝ տեքստի կորեերեն և չինարեն տարբերակով։ Այդ երգը լույս է տեսել որպես թվային սինգլ 2014 թվականի նոյեմբերի 24-ին։

## Մրցանակներ
* American Music Awards 2014. International Song Award
* Mnet Asian Music Awards 2014. Favorite Music in China

## Ծանոթագրություններ

Կատեգորիա:2014 երգեր
Կատեգորիա:2014 սինգլեր
Կատեգորիա:T-ara-ի երգեր
Կատեգորիա:Երաժշտական մեմեր
Կատեգորիա:Կորեերեն երգեր
Կատեգորիա:Համացանցային մեմեր
Կատեգորիա:Չինարեն երգեր
Բոլվոնինգեն

**Բոլվոնինգեն** (), լամպաձև բնակելի կառույցներ Նիդերլանդների Հերթոխենբոշ համայնքում։ Նախագիծը մշակել է Դրիս Քրեյկամպը 1970-ականների սկզբին և կառուցել՝ 1980-ականներին։

## Պատմություն
Ճարտարապետ Դրիս Քրեյկամպը փորձառական բնակարանների նախագիծի հաստատումը ստացել էր դեռևս անցյալ դարի 60-ականների վերջում, սակայն բուն շինարարությունն ավատվել է 1984 թվականին։

Քրեյկամպի կյանքի օրոք նրա նախագիծը ենթարկվել է խիստ քննադատության։ Travel+Leisure ամսագիրը այս գնդերը ընդգրկել է ամենատգեղ շինությունների ցանկում, իսկ ճարտարապետը այլևս չի ստացել գնդաձև տներ կառուցելու պատվերներ։

## Կառուցվածք
Տների ընդհանուր թիվը 50-ն է, յուրաքանչյուր գնդի տրամագիծը 5,5 մ է։ Շինությունը կառուցված է բետոնից և ապակեթելերից։ Ունի 11 պատուհան և գտնվում է արհեստական լճի ափին։ Յուրաքանչյուր տուն ունի բաղնիք, զուգարան, հյուրասենյակ, ննջասենյակ, նախասրահ և խոհանոց։ Յուրաքանչյուր գնդում կարող է ապրել 1-2 մարդ։ 

Այս թաղամասի բնակիչները վարում են գունդ-տներին նվիրված վիքի-նախագիծ, որը ոչ միայն ներկայացնում է դրանց ստեղծման պատմությունը, այլև պարունակում է նման կացարաններում բնակության փիլիսոփայության հատուկ բաժին։

## Պատկերասրահ

Bolwoningen (V-007).jpg
Bolwoningen (V-004).jpg


## Ծանոթագրություններ

Կատեգորիա:Հերթոխենբոշ
Կատեգորիա:Նիդերլանդների շենքեր և կառույցներ
Յուրի Անանյան

**Յուրի Համլետի Անանյան** (), հայկական ծագմամբ ռուս դերասան, պարող։ ՌԴ վաստակավոր արտիստ (2001)։

## Կենսագրություն
Յուրի Անանյանը ծնվել է 1969 թվականի հունիսի 16-ին Երևանում։ 1988 թվականին ավարտել է Երևանի պարարվեստի ուսումնարանը։ 1988-1989 թվականներին պարել է Երևանի Սպենդիարյանի անվան օպերայի և բալետի ակադեմիական թատրոնի բեմին։ 1989 թվականից՝ Բորիս Էյֆմանի բալետի թատրոնի մենակատար։

## Դերեր

## Ֆիլմագրություն

## Ծանոթագրություններ

Կատեգորիա:Երևանի պարարվեստի ուսումնարանի շրջանավարտներ
Կատեգորիա:Հայ դերասաններ
Կատեգորիա:Հայ պարողներ
Կատեգորիա:Ռուսաստանի Դաշնության վաստակավոր արտիստներ
Բեռնար Առնո

**Բեռնար Առնո** (, ), ֆրանսիացի գործարար, Louis Vuitton Moët Hennessy ընկերության նախագահ։ Մոլորակի ամենահարուստ մարդկանցից մեկն է։ Ըստ Ֆորբսի՝ 2016 թվականի դրությամբ նրա կարողությունը կազմել է 34 միլիարդ դոլար։ Պատվավոր Լեգեոնի շքանշանի կոմանդոր է։

## Կենսագրություն
Բեռնար Առնոն ծնվել է ֆրանսիական Ռուբե քաղաքում։ 1971 թվականին ինժեներական աստիճանով ավարտել է Փարիզի Պոլիտեխնիկական դպրոցը։
 
Ֆրանսիական LVMH (*Louis Vuitton Moët Hennessy*) ընկերության վերահսկող փաթեթի սեփականատերն է։

2012 թվականին գործարարը դիմել է՝ ստանալու բելգիական քաղաքացիություն։ Թեև ինքը՝ Առնոն, հայտնել է, որ իր գործողությունները պայմանավորված են Բելգիայում ներդրումները զարգացնելու ձգտմամբ, սակայն շատերը կարծում են, որ այդ կերպ նա փորձում է խուսափել հարկերից այն բանից հետո, երբ նախագահ Ֆրանսուա Օլանդը որոշեց 75 տոկոսանոց հարկ սահմանել նրանց համար, ում տարեկան եկամուտները գերազանցում են մեկ միլիոն եվրոն։

Սեպտեմբերի 10–ին Առնոն դատի տվեց «Libération» լրագիրը, որն իր առաջին էջում տեղադրել էր գործարարի նկարը  (Հեռացիր, հարուստ հիմար) խորագրով։ Այդ խոսքերը Ֆրանսիայի նախկին նախագահ Նիկոլա Սարկոզիի խոսքերի վերաձևակերպված տարբերակն են․ 2008 թվականի փետրվարի 23–ին նա «Casse-toi, pauvre con!» արտահայտությամբ դիմել է մեկին, ով հրաժարվել է սեղմել իր ձեռքը («Pauvre»–ն այս ենթատեքստում կարող է թարգմանվել որպես «խղճուկ» կամ «աղքատ»)։

## Ընտանիք
Ամուսնացել է երկու անգամ (վերջին ամուսնությունը՝ 1991 թվականին), հինգ երեխաների հայր է։ Առաջին կնոջից՝ Աննա Դեվավրենից ունի երկու երեխա՝ Անտուան Առնո և Դելֆինա Առնո։ Երկրորդ կինը դաշնակահարուհի Էլեն Մերսեն է, ում հետ միասին ունեն երեք որդի։

## Ֆորբսի վարկանիշ
Ֆորբս ամսագրի տվյալներով Բեռնար Առնոն երկար տարիներ համարվում է Ֆրանսիայի ամենահարուստ մարդկանցից մեկը։ 2019 թվականին գործարարը զբաղեցրել է աշխարհի ամենահարուստ մարդկանց ցուցակի չորրորդ հորիզոնականը՝ ունենալով 76 միլիարդ դոլարի անձնական հարստություն։

2013 թվականին մասնաճյուղն էական անկում ապրեց, ինչի արդյունքում գործարարի կապիտալը նվազեց մինչև 29 միլիարդ դոլար, և նա հետ մղվեց դեպի աղյուսակի առաջին տասնյակի վերջը։

2014-2016 թվականները ֆրանսիացի գործարարի համար բավականին արդյունավետ էին. ունեցվածքը նորից սկսեց աճել, սակայն նա այդպես էլ չկարողացավ վերադառնալ Ֆորբսի տասնյակ։ 2017 թվականի սկզբին Բեռնարի ունեցվածքը վերադարձավ «նախաճգնաժամային» վիճակին՝ 41 միլիարդ դոլար, սակայն դրանով նա զբաղացրեց վարկանշային աղյուսակի 11-րդ տեղը։

## Պարգևներ
### Ֆրանսիական
* Պատվավոր Լեգեոնի շքանշան
** կավալեր (հունվարի 1, 1995).
** սպա (հուլիսի 14, 2001).
** կոմանդոր (հունվարի 2, 2007).
** ավագ սպա (հուլիսի 14, 2011).
* Արվեստի և գրականության շքանշան, կոմանդորի աստիճան

### Արտասահմանյան
* Շքանշան «Իտալական Հանրապետությանը մատուցած ծառայությունների համար», ավագ սպայի աստիճան (մարտի 23, 2006, Իտալիա)։ Շնորհել է Իտալիայի նախագահ Ջորջո Նապոլիտանոն։
* Բրիտանական կայսրության շքանշան, Ասպետ-կոմանդորի պատվավոր աստիճան (հոկտեմբերի 7, 2012)։ Շնորհել է Արքայազն Չարլզը։
* Պուշկինի կրծքանշան (հոկտեմբերի 9, 2017, ՌԴ)։

## Գրականություն
* «La Passion Creative» (2001)

## Ծանոթագրություններ

Կատեգորիա:Ֆրանսիացի գործարարներ
Կատեգորիա:Ֆրանսիացի միլիարդատերեր
Ալ կարմիր վարդեր

**«Ալ կարմիր վարդեր»** (), իտալական սև-սպիտակ կատակերգություն՝ ռեժիսորներ Ջուզզեպե Ամատո և Վիտտորիո Դե Սիկի ըստ «Երկու տասնյակ ալ կարմիր վարդեր» (, 1936) պիեսի։ Ֆիլմի պրեմիերան տեղի է ունեցել 1940 թվականի ապրիլի 16-ին։ Վիտորիո Դե Սիկի աշխատանքի առաջնելույթը որպես ռեժիսոր։

## Սյուժե
Մի օր Ալբերտո Վերանին վերցնում է հեռախոսը և ընդունում է երկու տասնյակ ալ կարմիր վարդի պատվեր։ Զանգահարողը շփոթել էր համարը, իսկ Ալբերտոն հաճելիորեն զարմացած էր և արդեն կանխավայելում էր արկածային անծանոթուհուն։ Ծաղիկները առաքվում է և դրանք ստանում է Մարիան` Ալբերտոյի կինը։ Նա ծաղիկների արանքում
գտնում է քարտ «հանելուկ» ստորագրությամբ։ Նրան հուզում էր այս խորհրդավոր տղամարդուն հանդիպելու ցանկությունը։ Ալբերտան հասկանում էր, թե ինչ է տեղի ունեցել և ցանկանում է շարունակել խաղը, որպեսզի ստուգի, թե որքան է հավատարիմ Մարիան և որքան հեռու նա կարող է գնալ։ Նա ամեն օր ուղարկում էր նրան վարդեր և խանդում էր գոյություն չունեցող մրցակցին։

## Դերերում
* Վիտտարիո Դե Սիկա- Ալբերտո Վերրանի
* Ռենե Սեն-Կլեր - Մարիա Վերանի
* Ումբերտո Մելնատի - Թոմասո Սավելի
* Վիվի Ժոի - Կլարա
* Լուիզելա Բեգի - Ռոզինա, աղախին
* Ռուբի Դ'Ալմա - կոմսուհի
* Կարլո Ռեների - այգեպան
* Լիվյա Մինելի - ծաղկավաճառուհի
* Օլգա ֆոն Կոլլար
* Արիստիդե Գարբինի

## Նկարահանող խումբ
* Ռեժիսոր-բեմադրողներ - Ժուզզեպե Ամատո, Վիտտորիո Դե Սիկա
* Սցենարիստ - Ալդո դե Բենեդետտի
* Օպերատոր - Թամաս Կեմենեֆֆի
* Պրոդյուսեր - Ժեզզեպե Ամատո, Անժելո Ռիցցոլի
* Նկարիչ-բեմադրող - Գաստոն Մեդեն
* Կոմպոզիտոր - Ֆ. Էրմինի (ֆրաանսերեն տարբերակը), Ռենցո Ռոսսելինի
* Մոնտաժող - Մարիա Ռոզադա
* Ձայնային ռեժիսոր - Կարլո Պասսերին

## Հետաքրքիր փաստեր
Ֆիլմը վաղուց համարվում էր կորած, բայց միայն ֆրանսիական օրինակը գոյատևեց։

## Ծանոթագրություններ

## Արտաքին հղումներ
*  
* 

Կատեգորիա:1940 ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Ֆիլմեր այբբենական կարգով
Բորիս Առաքելով

**Բորիս Արշակի Առաքելով** (), հայկական ծագմամբ ռուս դերասան։

## Կենսագրություն
Բորիս Առաքելովը ծնվել է 1938 թվականի նոյեմբերի 23-ին Լենինգրադում։ 1969 թվականին ավարտել է Ռուսաստանի Ա․ Լունաչարսկու անվան թատերական արվեստի համալսարանը։

Կինոյում սկսել է նկարահանվել 1954 թվականից։ «Լենֆիլմ» կինոստուդիայի և դրան կից գործող Կինոդերասանի թատրոն-ստուդիայի դերասաններից էր։

Մահացել է 2002 թվականի դեկտեմբերի 14-ին Սանկտ Պետերբուրգում։ Թաղված է Հարավային գերեզմանոցում։

## Ֆիլմագրություն

### Հնչունավորում

## Ծանոթագրություններ

Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուսաստանի թատերական արվեստի ինստիտուտի շրջանավարտներ
Ջեյ Էլիս

**Վենդել Ռեմոն Էլիս կրտսեր** (, ), ամերիկացի դերասան։ Կարիերան սկսել է որպես մոդել, իսկ այնուհետև տեղափոխվել Լոս Անջելես և զբաղվել դերասանությամբ։ Տարբեր հեռուստասերիալներում փոքր դերեր ստանալուց հետո, 2013 թվականից նա սկսեց նկարահանվել «The Game» հեռուստասերիալում։ Էլիսն ավելի մեծ ճանաչում ձեռք բերեց 2016 թվականին՝ «Insecure» հեռուստասերիալում նկարահանվելու շնորհիվ։

## Կյանքը և կարիերան
### 1981-2012: Վաղ կյանք և կարիերայի սկիզբ
Վենդել Ռեմոն Էլիս կրտսերը ծնվել է 1981 թվականի դեկտեմբերի 27-ին Հարավային Կարոլինայի Սամթեր քաղաքում։ Նրա հայրը աշխատել է ռազմաօդային ուժերում, իսկ մայրը ֆինանսների գործադիր տնօրեն է եղել։ Նա ընտանիքի միակ երեխան է։ Դպրոցն ավարտելուց հետո, նա սովորել է Օրեգոն նահանգի Կոնկորդիայի համալսարանում, որտեղ խաղացել է բասկետբոլ։ Նա այնուհետև սկսել է զբաղվել մոդելինգով՝ նկարահանվելով տարբեր սպորտային ապրանքանիշների գովազդներում։

2004 թվականին տեղափոխվել է Լոս Անջելես՝ սկսելու իր դերասանական կարիերան։ 2005 թվականին նա ստացավ փոքր դերեր «Invasion» և «Related» հեռուստասերիալումներում։ 2011-2012 թվականներին նկարահանվեց այնպիսի հայտնի սերիալներում , որոնցից են՝ «Grey's Anatomy», «NCIS» և «How I Met Your Mother»:

### 2013-ներկա։ Ճանաչում
Էլիսը ստացավ իր առաջին խոշոր դերը BET հեռուստաալիքի «The Game» հեռուստասերիալում, որի պրեմիերան կայացավ 2013 թվականին։ 2016 թվականին էկրան բարձրացավ «Insecure» հեռուստասերիալը, որտեղ նա մարմնավորում է գլխավոր հերոսներից մեկին՝ Լորենսին։ 2017 թվականին Էլիսը համագործակցեց ՁԻԱՀ-ի դեմ պայքարող amfAR կազմակերպության հետ, որի նպատակն է վերացնել սևամորթների շրջանում այդ վարակի բարձր ցուցանիշը։

## Ծանոթագրություններ

## Արտաքին հղումներ
* 

Կատեգորիա:1981 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դեկտեմբերի 27 ծնունդներ
New Romantics (սինգլ, Թեյլոր Սվիֆթ)

«**New Romantics**», սինգլ է ձայնագրված ամերիկացի երգչուհի և երգահան Թեյլոր Սվիֆթի կողմից իր ստուդիական հինգերորդ 1989 (2014) ալբոմի համար։ Երգը iTunes Storeում թողարկվել է 2015 թվականի մարտի 3-ին, որպես ալբոմի հինգերորդ սինգլ և  Billboard Hot 100-ում զբաղեցրել 71-րդ հորիզոնականը։

## Քննադատական կարծիքներ
Ռոբ Շեֆիլդտը  Rolling Stone-ից համարում է, որ սինգլը 2016 թվականի երկրորդ լավագույն ստեղծագործությունն է, հաստատելով ասել է. «Ես չեմ հասկանում, թե նա ինչու՞ է այս սինգլը ալբոմից դուրս թողել (այն բոնուս թրեյք է), այն ուղղակի հիասքանչ է»։

## Տեսահոլովակ
Տեսահոլովակի ռեժիսորն է Ջոնաս Ակերլունդը։ Տեսահոլովակը պաշտոնապես թողարկվել է 2016 թվականի ապրիլի 6-ին Apple Musicում և թողարկվել Սվիֆթի Vevo ալիքում ապրիլի 3-ին։ Տեսահոլովակի հիմքում ընկած են Սվիֆթի «*1989 World Tour*» համերգային շրջագայություններից հատվածներ և համերգային բեքսթեյջեր։ 2017 թվականի հոկտեմբերից սկսած տեսահոլովակը  YouTubeում ունեցել է ավելի քան 70 միլիոն դիտում, որը նրա ալբոմի սինգլերի ցանկից ամենա դիտվածն է։

## Զբաղեցրած հորիզոնականներ
Սինգլը Billboard Hot 100-ում առաջին իսկ շաբաթվանից զբաղեցրել է 71-րդ հորիզոնականը վաճառքի թվով ունենալով ռեկորդային արդյունքներ։ 2016 թվականին թողարկվելով, որպես սինգլ այն զբաղեցրել է 28-րդ հորիզոնականը «Mainstream Top 40 chart» հիթ-շքերթում և 26-րդ հորիզոնականը «Adult Top 40»-ում։ 
Ավստրալիայի «ARIA Singles Chart» հիթ-շքերթում զբաղեցրել է 47-րդ հորիզոնականը, իսկ ավելի ուշ 35-րդ հորիզոնականը։

## Ծանոթագրություններ

Կատեգորիա:2014 երգեր
Կատեգորիա:2016 սինգլներ
Կատեգորիա:Թեյլոր Սվիֆթ
Կատեգորիա:Թեյլոր Սվիֆթի երգեր
Ռութ Բեքքեր

**Ռութ էլիզաբեթ Բեքքեր** (, ), ամերիկացի ուսուցչուհի, Տիտանիկ շոգենավի վերջին փրկված ուղևորներից մեկը։

## Կենսագրություն
Ռութ Բեքքերը ծնվել է Հնդկաստանի Գունտուր քաղաքում՝ ամերիկացի լյութերական միսիոներ Ալեն Օլիվեր Բեքքերի և Նելլի Բաումգարդների ընտանիքում։ Ռութի կրտսեր եղբայրը՝ Լյութեր Ռութը մահացել է երկու տարեկան հասակում։ 1907 թվականի դեկտեմբերին Նելլին ունեցել է երկրորդ դստերը՝ Մարիոն Լուիզային, իսկ 1910 թվականին որդուն՝ Ռիչարդին։

1912 թվականի սկզբին Ռիչարդը հիվանդացել է, և մայրը դուստրերի հետ որոշել է տեղափոխվել ԱՄՆ Միչիգան նահանգի Բենտոն Հարբոր քաղաքը։ Ալենը ընտանիքին պետք է միանար մեկ տարի անց։

## «Տիտանիկ»
Տասներկուամյա Ռութը մոր, քրոջ Մարիոնի և եղբոր Ռիչարդի հետ Մեծ Բրիտանիայի Սաութհեմփթոն քաղաքում 1912 թվականի ապրիլի 10-ին նստել են «Տիտանիկ» շոգենավը։ Նրանք ճանապարհորդել են երկրորդ կարգով։ 1912 թվականի ապրիլի 14-ին, այն բանից հետո, երբ ժամը 23:40-ին նավը բախվեց այսբերգին, Ռութը հիշում է, թե ինչ է ասել ստյուարդը իր մորը. «Մի փոքր վթար է տեղի ունեցել։ Նրանք պատրաստվում են ամեն ինչ կարգավորել, և մենք կշարունակենք մեր ճանապարհը»։ Հասկանալով, որ նավը շատ է վնասվել՝ Նելլին վերցրել է երեխաներին և նստել փրկարարական նավակը։

Ստյուարդը օգնել է նստեցնել Մարիոնին և Ռիչարդին 11-րդ փրկարարական նավակը, սակայն չի թողել նստել Նելլիին։ Նա աղաչել է թողնել իրեն, որին ստյուարդը համաձայնվել է, սակայն հրաժարվել է նավակ նստեցնել Ռութին։ Նելլին բղավել է, որ Ռութը նստի փրկարարական ուրիշ նավակ։ Ռութին փրկարարական 13-րդ նավակն է նստեցրել վեցերորդ սպա Ջեյմս Փոլ Մուդին։

Նելլին և իր երեխաները փրկվել են «Կարպատիա» նավի անձնակազմի կողմից։ Նյու Յորքում նրանք նստել են Միչիգանի Բենտոն Հարբոր մեկնող գնացքը։ Ալենը, 1913 թվականին Հնդկաստանում միսիոներական աշխատանքը ավարտելուց հետո, միացել է ընտանիքին։

## Կարիերա և հարսանիք
Ռութը սովորել է Օհայոյի միջնակարգ դպրոցներից մեկում։ Ավարտել է Վուսթերի քոլեջը և որպես ուսուցիչ աշխատել Կանզասում, այնուհետև Բենտոն Հարբորում։ Ամուսնացել է իր համադասարանցի Դենիել Բլենչարդի հետ։ Նրանք ունեցել են երեք երեխա։ 23 տարվա ամուսնությունից հետո ամուսինները բաժանվել են։

## Հետագա կյանք
Վթարին հաջորդող մի քանի տարիների ընթացքում Ռութը հրաժարվել է խոսել «Տիտանիկի» վրա տեղի ունեցած դեպքերի մասին։ Անգամ նրա երեխաները և աշակերտները չեն իմացել, որ Ռութը եղել է նավի վրա։ Այն բանից հետո, երբ Ռութը տեղափոխվեց Կալիֆոռնիայի Սանտա Բարբարա քաղաք, սկսեց բացահայտ խոսել այդ մասին։

1982 թվականին Ռութը միացել է Փենսիլվանիայի Ֆիլադելֆիա քաղաքում գործող «Տիտանիկի պատմական միություն» կազմակերպության հավաքին, որն հավաքել էր Տիտանիկ նավի աղետից փրկվածներին։ Հավաքը նվիրված էր նավի կործանման 70- ամյակին։ Ավելի ուշ, նա մասնակցել է նաև 1987 և 1988 թվականների հավաքներին։ 1990 թվականի մարտին մեկնել է իր երկրորդ ծովային ճանապարհորդությանը՝ դեպի Մեքսիկա։

## Մահ
Ռութ Բեքքերը մահացել է 1990 թվականի հուլիսի 6-ին 90 տարեկան հասակում Կալիֆոռնիայում։ 1994 թվականի ապրիլի 16-ին նրա դիափոշին թափվել է Ատլանտյան օվկիանոսում՝ այն վայրում, որտեղ խորտակվել էր «Տիտանիկը»։ Նախկինում, այդ վայրում թափվել էր նաև Ֆրենկ Գոլդսմիթի և չորրորդ սպա Ջոզեֆ Բոքսհոլլի դիափոշիները։

## Ծանոթագրություններ

Կատեգորիա:Ամերիկացի ուսուցչուհիներ
Կատեգորիա:Տիտանիկի ուղևորներ և անձնակազմ
Վալենտինա Արաքսմանյան

**Վալենտինա Մելքոնի Արաքսմանյան** (), խորհրդային հայ դերասանուհի։ ՀԽՍՀ վաստակավոր արտիստ։

## Կենսագրություն
Վալենտինա Արաքսմանյանը ծնվել է 1915 թվականի հունվարի 1-ին Վան քաղաքում։ Երևանի Միկոյանի անվան Պատանի հանդիսատեսի թատրոնի դերասանուհի։

Մահացել է 1995 թվականին Երևանում։

## Ընտանիք
Ամուսինը դրամատուրգ Ալեքսանդր Արաքսմանյան է։ Կրտսեր որդին՝ դերասան Գուժ Մանուկյանն է։

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Բալդուին Հեթումյան

**Բալդուին Հեթումյան** (գրաբար՝ **Պաղտին Նղրցի**, ծննդյան թվականն անհայտ - դեկտեմբերի 12, 1336), Հայոց սպարապետ, իշխանաց իշխան, մարաջախտ և արքայահայր Կիլիկիայի հայկական թագավորությունում։ Արքայահայր Կոստանդին Գունդստաբլի թոռը, Կոստանդին Նղրցու որդին, Վասակի և Հեթում ջամբռլայի եղբայրը։

## Կենսագրություն
### Ընտանիքը
Բալդուին Հեթումյանը համարվում է արքայահայր Կոստանդին պայլի թոռը։ Կոստանդին պայլի որդին է համանուն Կոստանդինը՝ տեր Նղրի, որի որդիներն են Բալդուին մարաջախտը, Վասակը և Հեթում ջամբռլան (թագավորական սենեկապետ)։ Բալդուինը ամուսնացել էր Մարիանեի հետ, որը Սմբատ Սպարապետի որդու՝ Լևոնի դուստրն էր։ Ունեցել է երկու որդի՝ Կոստանդին և Ջուֆրե։ Վերջինս մահացել է երիտասարդ հասակում 1358 թվականին, իսկ առաջինը դարձել է Կիլիկիայի Հայոց թագավոր՝ Կոստանդին Դ անունով։

### Գործունեությունը
Բալդուին Հեթումյանի սեփական բերդն էր Բարձրաբերդը, բայց նա նստում էր Տարսոնում, որտեղ նա կառուցում է մի եկեղեցի, ապահովելով եկեղեցին գրքերով և անոթներով։

Խորնի վանքի Կոստանդին վանահորն է հանձնում Սմբատ Գունդստաբլի Ճաշոցն ու Տարեգիրքը՝ նորոգելու և լրացնելու համար։

1307 թվականին, Լևոն Դ-ի կողմից, Թորոս երաժշտի և Լևոն սպայի հետ դեսպան է գնում Անգլիայի Էդուարդ Ա թագավորին։ Վերադարձին մահացած է լինում Լևոն Դ-ն, որին հաջորդել էր Օշին Ա-ն։

1320 թվականին Օշին պայլի և Կոստանդին Գունդստաբլի հետ խնամակալ է լինում մանկահասակ Լևոն Ե թագավորին։

Երբ Հալեպի ամիրա՝ Ալթուն-Բուղան հաղտության դաշնագիրը դրժելով հարձակվում է Կիլիկիայի վրա, Բալդուին մարաջախտը Վասիլ թղթագրի հետ դեսպան է ուղարկվում Եգիպտոս։ Հալեպից անցնելու ժամանակ ամիրան խաբեությամբ բռնում է նրան և բանտարկում։ Բալդուինը 7 ամիս չարչարվելուց հետո մահանում է բանտում 1336 թվականին։ Մարմինը փոխադրվում է Ակների վանք։

## «Հայապատում»
Ղևոնդ Ալիշանն իր «Հայապատում» աշխատության մեջ Բալդուինի մասին գրում է.
«Շատ արդիւնաւոր քաջ և խոհեմ մարդ»

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 219-220
* «Սիսուան», Ղևոնդ Ալիշան, Վենետիկ, 1885, 149, 149ա, 154, 274ա, 411բ, 412-413, 485
* «Տարեգիրք», Սմբատ Սպարապետ, Փարիզ, 1859, էջ 137 (Պարոն Պաղտին)
* «Ազգաբանութիւն թագաւորացն Հայոց», Մինաս Համդեցի, Կ.Պոլիս, 1735, էջ 50
* «Ժամանակագրութիւն Հայոց», Հովհաննես Դարդել, հրատ. Կ. Եզեանց, Ս. Պետերբուրգ, 1891, էջ 28, 31, 52 (կոչում է Բօդին կամ Բօդուէն և համարում է Կոստանդինի եղբայր)
* «Հայկական հին դպրութեան պատմութիւն (Դ-ԺԳ դար)», Գարեգին Զարբհանալյան, բարձրագոյն դպրոցաց համար․ Գ տպագր. յաւելուածօք եւ փոփոխութեամբք, Վենետիկ, 1897, էջ 773 (Պաղտին մարաջաղտ)
* «Հայապատում. Պատմութիւն Հայոց», Ղևոնդ Ալիշխան, Հատոր Բ-Գ, Վենետիկ (Սբ. Ղազար կղզի), 1901, Հատոր Գ, էջ 160 (Պաղտին մարաջախտ)
* «Ազգապատում», Մաղաքիա Օրմանյան, Հատոր Ա, Կ. Պոլիս, 1265 (Բաղդովինոս, Բօթին, Պաղտին)
* «Մի էջ հայ արուեստի եւ մշակոյթի պատմութիւնից», Գարեգին Հովսեփյան, Հալեպ, 1930, էջ 18
* «Պատմական պատկերներ», Երվանդ Շահազիզ, Թիֆլիս, 1903, 117-118
* « Լեւոն Ե Լուսինեան վերջին թագաւոր Հայոց», Կարապետ Բասմաջյան, Փարիզ, 1908, ծան. 27.

Կատեգորիա:Հեթումյաններ
Կատեգորիա:Հայոց սպարապետներ
Կատեգորիա:Հայ իշխաններ
Կատեգորիա:Իշխանաց իշխաններ
Կատեգորիա:Կիլիկիայի մարաջախտներ
Բոբ Արում

**Ռոբերտ «Բոբ» Արում** (), ամերիկացի իրավաբան, բռնցքամարտի խթանող և գործարար։ Top Rank Promotions ընկերության հիմնադիրն է։ Եղել է Միջազգային և Համաշխարհային բռնցքամարտի դահլիճի անդամ։

## Կենսագրություն
Բոբ Արումը ծնվել է 1931 թվականի դեկտեմբերի 8-ին Բրուկլինում՝ հրեաների ընտանիքում։ Սովորել է Էրազմա դպրոցում, այնուհետև Նյու Յորքի համալսարանում և Հարվարդի համալսարանի իրավաբանական ֆակուլտետում։ Աշխատել է Նյու Յորքի Արդարադատության նախարարությունում, որպես դատախազ։

1962 թվականին առաջին անգամ մասնակցել է բռնցքամարտի (Ֆլոյդ Մատերսոն —Սոնի Լիսթոն I):

1973 թվականին հիմնադրել է Top Rank Promotions ընկերությունը, որը զբաղվում էր բռնցքամարտի կազմակերպությամբ։

Արումը իր կարիերայի ընթացքում կազմակերպել է ավելի քան 400 մենամարտեր աշխարհի չեմպիոնի տիտղոսի համար։ Նա աշխատել է այնպիսի բռնցքամարտիկների հետ, ինչպիսիք են Մուհամմեդ Ալին, Ջո Ֆրեյզերը, Ջորջ Ֆորմանը, Հագլեր Մարվին, Ռոբերտո Դուրան, Ալեքսիս Արգուելոն, Կարլոս Մոնսոնը, Թոմաս Հիրնսը, Հուլիո Սեսար Չավեսը, Շուգար Ռե Լեոնարդը և այլք.

## Ընտանիք
Առաջին կնոջից ունեցել է երեք երեխա՝ Ջոն Արումը և Ռիչարդ Արումը, դուստրը՝ Էլիզաբեթ Արումը։ Ջոնը մահացել է 2010 թվականին, 49 տարեկանում։ 1991 թվականին Բոբը ամուսնացել է Լովի Դյուբյոֆի հետ և ունեցել երկու երեխա՝ Թոդ և Դենա։

## Ծանոթագրություններ

## Արտաքին հղումներ
* Профиль на сайте BoxRec
* 

Կատեգորիա:Ամերիկացի գործարարներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Ամերիկացի ձեռնարկատերեր
Անդրե Նզապեիկե

**Անդրե Նզապեիկե** (, ), քաղաքական և պետական գործիչ, Կենտրոնաաֆրիկյան Հանրապետության վարչապետը 2014 թվականի հունվարի 25-ից մինչև օգոստոսի 10-ը։

## Կենսագրություն
Անդերեյ Նզապեիկեն ծնվել է 1951 թվականի օգոստոսի 20-ին Ֆրանսիական Հասարակածային Աֆրիկայի Բանգասու քաղաքում, քրիստոնյայի ընտանիքում։ Եղել է Աֆրիկայի զարգացման բանկի գլխավոր քարտուղարն ու Կենտրոնական Աֆրիկայի պետությունների բանկի փոխնախագահը։

### Վարչապետի պաշտոնում
2014 թվականի հունվարի 25-ին՝ Կենտրոնաաֆրիկյան Հանրապետության կառավարության ու ապստամբների միջև ծավալված կոնֆլիկտի ամենաթեժ պահին Անդրե Նզապեիկեն նշանակվել է երկրի ժամանակավոր վարչապետ։ Նա ասել է, որ իր համար առաջնահերթ խնդիրներ կլինեն երկիրը 2015 թվականի ընտրություններին նախապատրաստելը և մի քանի ամսվա ընթացքում դադարեցնել երկրի ներսում տեղի ունեցող վայրագությունները՝ որպես պետության վերականգնման ուղղությամբ կատարվող կարևոր քայլ։ Հունվարի 27-ին Նզապեիկեն ձևավորել է նոր կառավարություն, որի կազմում ընդգրկված էին 20 նախարարներ, այդ թվում՝ յոթ կանայք և քրիստոնեական «հակաբալակ» ջոկատի մեկ ներկայացուցիչ։ ՄԱԿ-ի գլխավոր քարտուղար Պան Գի Մունն Նզապեիկեին և երկրի նախագահ Քաթրին Սամբա Պազային ուղարկված հայտարարության մեջ ողջունել է նրանց նոր կառավարության ձևավորման կապակցությամբ՝ նշելով, որ այն «նոր հնարավորություններ է ընձեռում քաղաքական գործընթացին աջակցելու» համար և որ ներդրված ջանքերի շնորհիվ հաջողվել է սկիզբ դնել անցումային գործընթացին։

Հունիսի 4-ին՝ Բանգիում ընդհանուր գործադուլի կոչերից և կառավարության հրաժարականի պահանջից հետո, Անդրե Նզապեիկեն որոշել է արգելել SMS հաղորդագրությունների ուղարկումը ամբողջ երկրում։ Ավելի ուշ Անդրե Նզապեիկեն մուսուլման և քրիստոնյա խմբավորումներին հորդորել է վայր դնել զենքերը և դադարեցնել միջկրոնական բռնությունները։ Արդյունքում, Բանգիի քաղաքապետարան և Բեգուա և Բիմբո մայրաքաղաքային շրջաններ եկել են ոչ թե մարտիկներ, այլ մոտ 200 տեղացի մուսուլմաններ, որոնք գտել էին զենքեր փողոցում։ Նզապեիկեն ասել է, թե «մենք պետք է խրախուսենք բոլոր նրանց, որոնք կամավոր կբերեն նռնակներ և զինամթերք, որոնք աջակցում են խաղաղ գործընթացին։ Մենք պետք է խրախուսենք եկածներին և մնացած բնակչությունը»։

Օգոստոսի 5-ին նախագահական Քաթրին Սամբա Պազայի մամուլի խոսնակը պետական ռադիոյի եթերում հայտարարել է, որ «վարչապետը Անդրե Նզապեիկեն և նրա կողմնակիցները հրաժարական են տվել պետության ղեկավարի խնդրանքով»։ Օգոստոսի 10-ին Հարավաֆրիկյան հանրապետության նախագահ Քաթրին Սամբա Պանզան վարչապետի պաշտոնում նշանակել է Մահամաթ Կամունին։

## Ծանոթագրություններ

Կատեգորիա:Կենտրոնաաֆրիկյան Հանրապետության վարչապետներ
ՆՆՏԿ

**ՆՆՏԿ** (*Անկախ ազգային ստեղծագործական կորպորացիա*), երաժիշտների և արտադրողների ոչ ֆորմալ ասոցիացիա, որը մասնագիտանում է ռուսերենի խթանման գործում և գործում է որպես երաժշտական լեյբլ, և համերգային գործակալություն։

Տարբեր ժամանակներում ՆՆՏԿ-ի հովանու ներքո մի քանի ռոք երաժշտական ակումբներ, փորձարկման բազաների ցանց, ձայնագրման ստուդիա գործում է Մոսկվայում։  2003-2006 թվականներին երիտասարդական ասոցիացիան  մշակութային և կրթական թերթեր է պատրաստել «Դոկտրին» և «Անջատման գիծ»ը։  2000-ական թվականներից ի վեր, ավելի հայտնի է որպես «Հավերժական գարուն» ամենամյա սիբիրյան ռոք փառատոների կազմակերպիչ և «Պեպել»ի։ Նա նաև «Ռուսական բեկում», «Խալթուրին ֆեստ», «Բուրեվեստիկ» և «Յուրական դարաշրջանի պանկ»։

## Ծանոթագրություններ

Կատեգորիա:Ընկերություններ այբբենական կարգով
Ջոն Հարիսոն (համտեսող)

**Ջոն Հարիսոն** (, ), ամերիկացի պաղպաղակ համտեսող, աշխատել է Dreyer’s ընկերությունում։ Հարիսոնը աշխատել է այս ընկերությունում 30 տարի։ Իր աշխատանքի համար նա ստացել է «Պաղպաղակ-մարդ» մականունը։

## Կենսագրություն
Հարիսոնը Dreyer’s պաղպաղակային ընկերության աշխատակից է դարձել 1980 թվականին՝ հանդես գալով որպես համտեսող մինչև 2010 թվականին թոշակի գնալը։ Նա ամեն օր 60 տեսակ պաղպաղակ է փորձարկել։ Հարիսոնը կուլ չի տվել պաղպաղակը, միշտ թափել է այն։ Իր սեփական գնահատականով նա փորձել է մի քանի հարյուր տեսակից ավել պաղպաղակի միլիոնավոր գալլոններ (հեղուկաչափ՝ 4,5 լիտր)։ Նա օգնել է ստեղծել 100-ից ավելի յուրահատուկ պաղպաղակի համեր (չճշտված տվյալներով նա է հայտնագործել Cookies and Cream պաղպաղակների տեսակները): Մասնագետների գնահատմամբ Հարիսոնը համարվել է Ամերիկայի ամենաճանաչված պաղպաղակագետը։

Հարիսոնը մասնակցել է հեռուստատեսային շատ ծրագրերի։ Ամերիկացի համտեսողների ինստիտուտի կողմից 1997 թվականին նա ստացել է «Տարվա վարպետ համտեսող» կոչումը։ Հարիսոնը խիստ դիետա է պահել, որպեսզի չկորցնի համի սրությունը։ Աշխատանքի ընթացքում նա հաճախ գնացել է երկար և հեռավոր գործուղումների։ Պաղպաղակը նա փորձարկել է ոսկեջրած հատուկ գդալով, որպեսզի մետաղը չսպանի մթերքի համը։

Հարիսոնի հոր ողջ ընտանիքը, ներառյալ նրա նախապապը, այսպես թե այնպես կապված են եղել պաղպաղակի արտադրության հետ։ Հարիսոնը ամուսնացած է և ապրում է Պալմդեզերտում։ Հարիսոնի լեզուն (կոնկրետ համի ընկալիչները) ապահովագրված է 100 միլիոն դոլարով։

## Ծանոթագրություններ

## Արտաքին հղումներ
* 

Կատեգորիա:Պաղպաղակ
Ֆուտբոլը 2016 ամառային օլիմպիական խաղերում

**[[Ֆուտբոլ]]ը [[Ամառային Օլիմպիական խաղեր 2016|2016 թվականի Ամառային օլիմպիական խաղերում]]** անցկացվել է օգոստոսի 3-ից 20-ը Բրազիլիայի 6 քաղաքներում: Բոլոր վեց քաղաքներն էլ  մասնակցել էին 2014 թվականի աշխարհի առաջնության խաղերին, բացառությամբ Ռիո դե Ժանեյրոյի Էստադիո Օլիմպիկո Ժուաո Հավելանժ մարզադաշտի։ Խաղարկվել է մեդալների 2 հավաքածու։

Տղամարդկանց թիմերի պայքարում Բրազիլիայի հավաքականը պատմության մեջ առաջին անգամ կարողացավ նվաճել օլիմպիական ոսկե մեդալը։ Կանանց թիմերի պայքարում Գերմանիայի հավաքականը ևս առաջին անգամ դարձավ հաղթող օլիմպիական խաղերում։

## Մեդալներ
### Ընդհանուր հաշվարկ

### Մեդալակիրներ

## Տղամարդիկ
### Խմբային Փուլ
#### A խումբ

#### B խումբ

#### C խումբ

#### D խումբ

## Կանայք
### Խմբային փուլ
#### E խումբ

#### F խումբ

#### G խումբ

## Ծանոթագրություններ

## Արտաքին հղումներ
* Ֆուտբոլը  Օլիմպիական խաղերի պաշտոնական կայքում    
* Տղամարդկանց խաղերը  FIFA-ի կայքում 
* Կանանց խաղերը  FIFA-ի կայքում 

Կատեգորիա:Ֆուտբոլը օլիմպիական խաղերում
Աշխեն Արաքսյան

**Աշխեն Արաքսյան** (), խորհրդային և հայկական թատրոնի դերասանուհի, ռեժիսոր։ ՀԽՍՀ վաստակավոր արտիստ (1934)։

## Կենսագրություն
Աշխեն Արաքսյանը ծնվել է 1875 թվականի դեկտեմբերի 28-ին։ Բեմական գործունեությունն սկսել է 1896 թվականին Թիֆլիսում։ 1928 թվականից՝ Լենինականի թատրոնի դերասանուհի։

Մահացել է 1945 թվականի փետրվարի 16-ին։

## Դերերը թատրոնում

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Խորհրդային կինոռեժիսորներ
Կատեգորիա:Հայ դերասանուհիներ
Կատեգորիա:Հայ ռեժիսորներ
Արկադի Արզումանյան

**Արկադի Նիկոլայի Արզումանյան** (), խորհրդային և հայկական դերասան։ ՀԽՍՀ և ԱԽՍՀ ժողովրդական արտիստ (1954)։

## Կենսագրություն
Արկադի Արզումանյանը ծնվել է 1898 թվականի մայիսի 5-ին Լեռնային Ղարաբաղի Շուշի քաղաքում։ Բեմական գործունեությունն սկսել է 1921 թվականին Բաքվի հայկական թատրոնում։ 1929-1949 թվականներին աշխատել է Բաքվի թատրոնում, այնուհետև Թիֆլիսի և Ստեփանակերտի թատրոններում։ 1956 թվականից՝ Լենինականի Մռավյանի անվան թատրոնի դերասանուհի։

Ստեղծել է կոլորիտային խարակտերային կերպարներ։ Հայկական բեմին Լենինի լավագույն դերակատարներից մեկը։

Մահացել է 1985 թվականին։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Խորհրդային դերասաններ
Կատեգորիա:ՀԽՍՀ ժողովրդական արտիստներ
Կատեգորիա:Հայ դերասաններ
Կարինե Արմենյանց

**Կարինե Արմենյանց** (), խորհրդային և հայկական կինոյի դերասանուհի։

## Կենսագրություն
Կարինե Արմենյանցը ծնվել է 1954 թվականի սեպտեմբերի 11-ին։ 1978 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը՝ Ալեքսեյ Բատալովի արվեստանոցը։ Աշխատել է Երևանի դրամատիկական թատրոնում։ 1980-ական թվականներին ստաժավորում է անցել Միխայիլ Ուլյանովի մոտ՝ Վախթանգովի անվան թատրոնում։

1989 թվականից բնակվում է Միացյալ Նահանգներում։ Անդամակցում է ԱՄՆ Կինոդերասանների գիլդիային։

## Ֆիլմագրություն

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Վիտաուտաս Ռեյվիտիս

**Վիտաուտաս Ռեյվիտիս** (,  – 1988), լիտվացի ոստիկան, լրագրող և մարզիկ։ Լիտվայի գերմանական օկուպացիայի ժամանակ՝ 1941-1944 թվականներին, եղել է Լիտվայի գլխավոր շրջանի ոստիկանության դեպարտամենտի տնօրեն։

## Կենսագրություն
Ոստիկանությունում աշխատել է 1925 թվականից։ 1928 թվականին ավարտել է Կաունասի բարձրագույն ոստիկանական ուսումնարանը։ 1930 թվականին ուղարկվել է սովորելու Գերմանիայում՝ Բեռլինի ոստիկանական ուսումնարանում։ Վերադառնալուց հետո երկար ժամանակ դասավանդել է Կաունասի ոստիկանական ուսումնարանում։

Նա ծավալել է սպորտային ակտիվ գործունեության, եղել է ջուջուցուի վարպետ, աերոակումբի անդամ։

Այնուհետև նա գլխավորել է Քիբարտայի երկաթուղային ոստիկանությունը, իսկ Լիտվայի՝ Խորհրդային Միությանը միացվելուց հետո՝ 1940 թվականին, արտագաղթել է Գերմանիա։

Պատերազմի սկսվելուց հետո ղեկավարել է Լիտվայի նորաստեղծ վարչության անվտանգության դեպարտամենտը, իսկ 1941 թվականի հուլիսի 26-ից մինչև 1944 թվականը՝ ոստիկանության դեպարտամենտի տնօրենը։ 1941 թվականի սեպտեմբերի 15-ից եղել է Լիտվայի ոստիկանության գործուղված ներկայացուցիչը Լիտվայում կարգուկանոնի գերմանական ոստիկանության շտաբում և Լիտվայի անվտանգության ոստիկանության պետը (LSP և «Saugumas»). նրա շտաբ-բնակարանը գտնվել է Կաունասում։ Ռեյվիտիսը նաև եղել է *Policija* թերթի հրատարակիչը և խմբագիրը։

Անվտանգության ոստիկանության աշխատակիցները ենթարկվում էին գերամանական ոստիկանությանը, որոշ ստորաբաժանումներ ուղղակիորեն ղեկավարում էին անվտանգության ոստիկանության պաշտոնյաները։ Պատմաբան Արունաս Բուբնիսը գրում է, որ LSP-ն ուղղակիորեն մասնակցել է նացիստների կողմից կազմակերպած հրեաների ցեղասպանությանը և եղել ռեպրեսիվ մեխանիզմի «անբաժանելի մաս»։

1943 թվականի հունվարի 9-ին Ռեյվիտիսն արժանացել է Զինվորական ծառայությունների համար 2-րդ կարգի խաչի սրերով։ 1944 թվականին նա փախել է Գերմանիա, որտեղ պատերազմից հետո աշխատել է բրիտանական հետախուզության 2-րդ բաժանմունքում։ 1951 թվականին տեղափոխվել է Շոտլանդիա։

Որդին՝ Ալգիմանտաս Ռավիտը (ծնվել է 1943 թվականին), ապրել է ԱՄՆ-ում, ուղղաթիռի անձնակազմի կազմում մասնակցել է Վիետնամի պատերազմին։

## Ծանոթագրություններ

Կատեգորիա:Երկրորդ համաշխարհային պատերազմի մասնակիցներ
Կատեգորիա:Լիտվացի լրագրողներ
Կատեգորիա:Լիտվացի ռազմական գործիչներ
Կատեգորիա:Հոլոքոստի հանցագործներ
Սարինա Քրոս

**Սարինե Սաղերյան** (), ավելի հայտնի որպես Սարինա Քրոս, հայկական արմատներով երգչուհի։ Սարինան լայն ճանաչում է ձեռք բերել  հունական հայտնի “STIN YGEIA MAS RE PAIDIA” հեռուստանախագծին մասնակցելուց հետո, որտեղ հույն երաժիշտներ Կոստանտինուս և Մաթեոս  Ծախուրիդիս եղբայների հետ կատարել է հայկական ժողովրդական «Բինգյոլ», արաբական «فوق النخل» և հունական «An eisai ena asteri» երգերը, որոնք մեծ տարածում  են գտել  հատկապես Հունաստանում, Հայաստանում և Լիբանանում՝ տարբեր սոց-ցանցերում հավաքելով ավելի քան 10 միլիոն դիտում։

Սարինան 2017 թ. ամռանը Հունաստանի Սալոնիկ քաղաքում անցկացվող  Ծախուրիդիս  եղբայների  համերգի հատուկ հյուրն էր, որտեղ  կատարեց 8 երգ, ներառյալ հայկական «Աշխարհում սիրել եմ քեզ», «Դլե Յաման», «Թամամ Աշխարհ», «Բինգյոլ» երգերը։ 2017 թ. հուլիսին Սարինա Քրոսն առաջին անգամ այցելեց Հայաստան։

## Վաղ կյանք
Ծնված լինելով երաժիշտների ընտանիքում, դեռ մանկուց Սարինան սիրել է երգն ու երաժշտությունը։ Հայրը եղել է հայտնի  լիբանանահայ երգիչ Փոլ  Բաղդադլյանի թմբկահարը, ինչն էլ պատճառ է հանդիսացել, որպեսզի նա նույնպես ընտրի երաժշտի ուղին։ Մեծանալով Բեյրութի հայկական համայնքում, Սարինան ծանոթացել է Արևելյան երկրների մշակույթին։ Այժմ նա  երգում է 10 տարբեր լեզուներով։ 16 տարեկանում սովորում է կիթառ նվագել և կատարում  իր առաջին քայլերը դեպի մեծ բեմ։ 18 տարեկանում սովորում է լատինո պարեր, ապա պորտուգալերեն, ինչը նրան թույլ է տալիս միանալ «the Brazzillian Passos Allegres» խմբին, որպես մեներգիչ։ 20 տարեկանում Չիչո Կաստիլի և Ֆարիդ Նեհմի հետ կատարում է «Բեյրութ Հաբիբի» երգը, որը Բեյրութի և քաղաքի ամենամյա մեծ Վազքի հիմնն էր։ Վազքին մասնակցում էր ավելի քան 40,000 վազորդ։  Համերգներով շրջագայել է աշխարհի տարբեր երկրներում՝ Հունաստանում, Հորդանանում, Իսպանիայում, Իտալիայում, Գերմանիայում, Եմենում, ԱՄԷ-ում, Ֆրանսիայում և այլուր։ Այժմ պատրաստվում է Հայաստանյան մենահամերգին։

## Ծանոթագրություններ

Կատեգորիա:Լիբանանցիներ հայկական սերմամբ
Բեռլին (քանդակ)

**Բեռլին**, քանդակ Գերմանիայի մայրաքաղաք Բեռլինի արևմտյան մասում՝ Թաուենցինշտարս փողոցում։

Հուշարձանի ստեղծման միտքն առաջացել է 1985 թվականին, բացվել է 1987 թվականին քանդակագործ ամուսիններ Բրիգետ Մացչինսկի-Դենինհոֆի և Մարտին Մացչինսկու կողմից։ Քանդակի հիմնական մոտիվը՝ «կոտրված շղթան», խորհրդանշում է Բեռլինի պատի կառուցմամբ Արևմտյան և Արևելյան Գերմանիաների միջև առաջացած կապը։

Թեև պատն ապամոնտաժվել է, քաղաքապետարանը գնել է քանդակը տիկին Մացչինսկի-Դենինհոֆից՝ ի հիշատակ Գերմանիայի պատմության ցավալի էջի։

## Պատմություն
«Բեռլին» քանդակը Կուրֆյուրստենդամ քանդակների բուլվարում ստեղծված ութ քանդակներից մեկն է՝ ստեղծված 1987 թվականին "Skulpturenboulevard Kurfürstendamm" միջոցառման ժամանակ, որն Արևմտյան Բեռլինի քաղաքապետարանը նախաձեռնել էր Բեռլինի 750-ամյա տարելիցի առթիվ։ Տեղադրված ութ քանդակներից միայն երեքը ստացան տարելիցից հետո տեղայնքում մնալու թույլտվություն (*Բեռլին, Բուրգ,* և *der nackten Maja տեսքով կադիլաներ*), «Բեռլին» քանդակը քաղաքապետարանն ու Deutsche Bank ձեռք բերեցին սկզբնական վարձակալության ժամկետի ավարտից հետո։

Միջոցառման համար քանդակագործներին թույլատրել էին ազատ կերպով որոշելու, թե որտեղ կամ Կուրֆյուրստենդամ շրջակայքում տեղադրել իրենց աշխատանքը։ Մացչինսկի-Դենինհո զույգը հուշարձանի տեղադրման համար ընտրեց Թաուենցինշտաս փողոցը՝ Վիլհելմ I Հոհենցոլեռնի հիշատակի եկեղեցու դիմաց, որն էական վնաս էր կրել Երկրորդ համաշխարհային պատերազմի ժամանակ ռմբակոծությունից։

Քանդակը բաղկացած է մոտ 2 մետր տրամագծով դեպի երկինք հառնող չորս պողպատե խողովակներից՝ ամրացված բետոնե հիմքով։ Յուրաքանչյուր կողմի երկու կողմերից մեկը մոտ կես մետր թեքվում է, այնուհետև ամբողջությամբ փոխելով ուղղությունը՝ հանգույցվում է՝ խորհրդանշելով Բեռլինի երկու կողմերի միջև սերտությունն ու մեկուսացումը։ Խողովակների մակերեսը ծածկված է քրոմի նիկելի պողպատով, որը նրան հաղորդում է «շողացող ազդեցություն», ինչը, կախված օրվա ժամից, կարող է մթնել կամ փայլել։

Նկարագրելով Բեռլինի քանդակի նպատակն ու ազդեցությունը՝ Բրիգետ Մացչինսկի-Դենինհոֆը նշել է.

## Ծանոթագրություններ

Կատեգորիա:Բեռլինի հուշարձաններ
Կատեգորիա:Գերմանիայի հուշարձաններ
Մադլեն Ասթոր

**Մադլեն Թալմաժ Ֆորս** (, ), միլիոնատեր Ջոն Ջեյքոբ Ասթոր IV-ի երկրորդ կինը և «Տիտանիկ» շոգենավի փրկված ուղևորներից մեկը։

## Կենսագրություն
Մադլենը ծնվել է Նյու Յորքի Բրուքլին թաղամասում՝ Ուիլյամ Հարլբարթ Ֆորսի և Քեթրին Արվիլա Թալմաժի ընտանիքում։ Ունեցել է ավագ քույր՝ Քեթրին Էմմոնս Ֆորս անունով։ Ջոն Ջեյքոբ Ասթոր IV-ի հետ Մադլենը առաջին անգամ հանդիպել է 1911 թվականի օգոստոսին Մեն նահանգի Բեր Հարբոր քաղաքում, երբ ավարտել էր միսիս Սպենսերի դպրոցը։ 1911 թվականի սեպտեմբերի 9-ին 18-ամյա Մադլեն Ֆորսը Նյուպորտի Ասթորների տանը ամուսնացել է 47-ամյա Ջոն Ջեյքոբ Ասթոր IV-ի հետ։

## «Տիտանիկի» վրա
Ասթոր ամուսինները «Տիտանիկ» են նստել Ֆրանսիայի Շերբուր Օկտևիլ քաղաքում՝ որպես առաջին կարգի ուղևորներ։ Նրանց հետ նավարկության մեկնեցին նաև համհարզ Վիկտոր Ռոբբինսը, աղախին Ռոզալինա Բիդոշը, բուժքույր Քերոլայն Էնդրեսը և Քիթթի անունով շունը։

1912 թվականի ապրիլի 15-ի գիշերը գնդապետ Ասթորը հայտնել է Մադլենին՝ նավի այսբերգին բախվելու մասին։ Նա վստահեցրել է, որ վնասվածքը մեծ չէ և խնդրել է կնոջը հագնել մանուշակագույն կոստյումը, վերցնել նորկայի (ազնվաքիսի) օձիքը, զմրուխտե և ադամանդեր զարդերը, մարգարտե ականջօղերը, հարսանեկան մատանին, թանկարժեք մի քանի քարեր և 200 դոլար։

Մադլենը նստել է N 4 փրկարարական նավակը՝ բուժքրոջ և աղախնի հետ միասին։ Հրաժեշտի ժամանակ Ասթորը կնոջը տվել է իր ձեռնոցները։ Ջոն Ջեյքոբ Ասթորը և նրա համհարզը զոհվել են։ Գնդապետի դին հայտնաբերել են ապրիլի 22-ին։ Մադլենը և մյուսները փրկվել են «Կարպատիա» նավի անձնակազմի կողմից։ Փրկությունից հետո՝ նա երբեք չի խոսել իր ամուսնու մասին։

## Հետագա ճակատագիր
1912 թվականի օգոստոսի 14-ին Մադլենը ունեցել է որդի՝ Ջոն Ջեյքոբ Ասթոր VI-ին, ով անվանվել էր ի պատիվ հոր։ Ասթորի որդին՝ Ուիլյամ Վինսենթը պնդում էր, որ երեխան չի եղել հանգուցյալ գնդապետի հարազատ որդին։

1916 թվականի հունիսի 22-ին Մադլենը ամուսնացել է բանկիր Ուիլյամ Կառլ Դիքի հետ (1888—1953): Ամուսնության ընթացքում նրանք ունեցել են երկու որդի՝ Ուիլյամին և Ջոնին։ 1933 թվականի հուլիսի 21-ին ամուսինները բաժանվել են։ Չորս ամիս անց Մադլենը ամուսնացել է իտալացի բռնցքամարտիկ Էնցո Ֆայրմոնտի հետ։ Հարսանիքը տեղի է ունեցել Նյու Յորքում։ Հինգ տարի անց՝ 1938 թվականի հունիսի 11-ին ամուսինները բաժանվել են, իսկ Մադլենը վերադարձրել է Դիք ազգանունը։

## Մահ
Մադլեն Ասթորը մահացել է 1940 թվականի մարտի 27-ին Ֆլորիդա նահանգի Փալմ Բիչ քաղաքում` 46 տարեկան հասակում։ Թաղվել է Նյու Յորքի Սուրբ երրորդության տաճարի գերեզմանատանը։

## Ծանոթագրություններ

## Արտաքին հղումներ
* 
* Madeleine Astor Death Certificate на сайте 
* Madeleine Astor  на сайте 
* Madeleine Astor  на сайте 

Կատեգորիա:Տիտանիկի ուղևորներ և անձնակազմ
Բյորն Երկաթակող

[right|thumb|350px|Բյորն Երկաթակողի բլուրը, [Շվեդիայի Մյունսո կղզու, Մագերեն լճի մոտ: Բլուրը պսակված է քարով, որը պարունակում է բեկված արվարձան]]

**Բյորն Երկաթակող** (հին սկանդինավերեն։ Björn Jarnsíða, իսլանդերեն։ Björn Járnsíða, շվեդերեն։ Björn Järnsida, դանիերեն։ Bjørn Jernside, միջնադարյան լատիներեն, Bier Costae ferreae), Շվեդիայի լեգենդար թագավոր, որն ապրել է 9-րդ դարում։ Բյորն Երկաթակողը եղել է Մյունսո դինաստիայի առաջին ղեկավարը։ 18-րդ դարի սկզբին Մյունսո կղզու վրա գտնվող բլուրը համարվում է «Բյորն Երկաթակողի hög» կամ Բյորն Երկաթակողի գերեզմանը։ Hög՝ հին սկանդինավերեն բառ է, որը նշանակում է բլուր կամ հաբ։

Հեքիաթները վերաբերում են Բյորն Երկաթակողի որդիներին և թոռներին՝ ներառյալ Բյորնը, Հաուգիում և Էրիկ Բյորնսոնը։

## Պատմություններ

Հզոր Վիկինգ՝ ռազմածովային հրամանատար Բյորնը, նրա ուսուցիչն ու հոր մերձավոր բարեկամ Հաստեինը արշավներ են անցկացրել դեպի Ֆրանսիա (հիմնականում հաջողակ) իրենց (լեգենդար) հայր Ռագնար Լոդբրոկի նախաձեռնությամբ։ 860 թվականին Բյորնը գլխավորել է վիկինգների բանակը դեպի Միջերկրական ծով։ Իբերիայի ծովափնյա հարձակումից հետո և Ջիբրալթարի ճանապարհով պատերազմելով, Բյորնն ու Հաստեինը հարձակվեցին Ֆրանսիայի հարավային մասի վրա, որտեղ նրա նավատորմը ձմեռում էր, մինչև Իտալիայում հաստատվելը, որտեղ նրանք գրավել էին ափամերձ Պիզայի քաղաքը։ Նրանք շարունակում էին շարժվել դեպի Լունի քաղաք, որը նրանց կարծիքով Հռոմն էր, բայց նրանք չկարողացան անցնել քաղաքի պատերը։ Մուտք գործելու համար նրանք մշակել էին խորամանկ պլան, Հաստեինը սուրհանդակներ էր ուղարկում եպիսկոպոսի մոտ, ասելով, որ մահացու հիվանդ են և ցանկանում են ստանալ քրիստոնեական խորհուրդներ և / կամ թաղվել իրենց եկեղեցու ներսում։
## Ծանոթագրություններ